Passiot stoalaisuudessa

Passioilla (, mon. pathē) tarkoitettiin stoalaisuudessa tunneperäisen kärsimyksen eri muotoja. Passioita katsottiin olevan päätasolla neljä: halu, nautinto, pelko ja tuska. == Ensisijaiset passiot == Passiot voidaan jakaa nelikenttään, jossa kaksi passioista liittyy johonkin, jonka ihminen arvostelee hyväksi, ja kaksi johonkin, jonka ihminen arvostelee pahaksi; ja toisaalta kaksi liittyy nykyhetkeen ja toisaalta kaksi tulevaisuuteen kohdistuvaan odotukseen: Nykyinen Tuleva Hyväksi arvosteltu Nautinto Nautinto (kr. hēdonē, lat. uoluptas tai (gestiens) laetitia) on irrationaalinen tila, jossa ihminen tuntee, että jotakin hyvää on läsnä. Tällöin ihmiset katsovat oikeaksi tuntea itsensä haltioituneeksi. Halu Halu tai himo (kr. epithymia, lat. libido) on irrationaalinen tila, jossa ihminen tavoittelee jotain odottamaansa, jota pitää hyvänä. Pahaksi arvosteltu Tuska Tuska tai kärsimys (kr. lypē, lat. aegritudo) on irrationaalinen tila, jossa ihminen tuntee, että jotakin pahaa on läsnä. Tällöin ihmiset katsovat oikeaksi tuntea itsensä ahdistuneeksi. Pelko Pelko (kr. fobos, lat. timor) on irrationaalinen tila, jossa ihminen pyrkii välttämään jotain odottamaansa, jota pitää pahana. Jaottelut tunnetaan neljän päälähteen kautta. Andronikos Rhodoslaisen nimiin laitetuttu teos Passioista käsittelee stoalaisia tunneluokitteluja.Andronikos: ”Passioista I”. Stoicorum Veterum Fragmenta 3.391. Stobaios lainaa erästä luetteloa varhaisemmasta doksografiasta.Stobaios, 2.90.7-2.92.17. Stoicorum Veterum Fragmenta 3.394. Cicero hyödyntää jaottelua teoksessaan Keskusteluja Tusculumissa.Cicero: Keskusteluja Tusculumissa (Tusculanae disputationes) IV.11-22. Lisäksi se esiintyy Diogenes Laertioksella. == Alijaotteluja == Neljää passiota on jaoteltu edelleen erillisiksi passioiksi. Tällaisia jaotteluja voidaan löytää muun muassa Ciceron teoksesta Keskusteluja Tusculumissa. === Tuska tai kärsimys === ; Kateus : Kateus on kärsimystä, joka on seurausta lähimmäisen menestyksestä. ; Kilpailuhenki : Kilpailuhenki on kärsimystä, joka on seurausta siitä, että joku toinen saa sen mitä itse halusi. ; Mustasukkaisuus : Mustasukkaisuus on kärsimystä, joka on seurausta siitä, että tavoiteltu kohde on paitsi omassa myös toisen hallussa. ; Sääli : Sääli on kärsimystä, joka on seurausta lähimmäistä kohdanneesta ansaitsemattomasta onnettomuudesta. ; Ahdistus : Ahdistus on kärsimystä joka painaa. ; Suru : Suru on kärsimystä, joka on seurausta rakastetun katkerasta kuolemasta. ; Murhe : Murhe on kyynelehtivää kärsimystä. ; Hätä : Hätä on raskasta kärsimystä. ; Piina : Piina on kiduttavaa kärsimystä. ; Valitus : Murhe on kärsimystä, johon liittyy vaikeroiminen. ; Alakuloisuus : Alakuloisuus on kärsimystä, johon liittyy murheiden hautominen. ; Vaiva : Vaiva on pitkäaikaista kärsimystä. ; Epätoivo : Epätoivo on kärsimystä ilman toivoa sen loppumisesta. === Pelko === ; Laiskuus : Laiskuus on odottavan vaivan pelkoa. ; Häpeä : Häpeä on pelkoa, joka aiheuttaa punastumista. ; Kauhu : Kauhu on lamaannuttavaa pelkoa, joka aiheuttaa kalpeutta, vapinaa ja hampaiden kalinaa. ; Pelokkuus : Pelokkuus on lähestyvän pahan pelkoa. ; Järkytys : Järkytys on pelkoa, joka järkyttää henkistä tasapainoa. ; Pelkuruus : Pelkuruus on pelkoa, joka kulkee kauhun mukana kuin sen kumppani. ; Hämmennys : Hämmennys on pelkoa, joka sekoittaa ajatukset. ; Kammo : Kammo on pitkäkestoista pelkoa. === Halu tai himo === ; Suuttumus : Suuttumus on halua rangaista jotakuta, joka on loukannut itseä ansaitsemattomasti. ; Kiukku : Kiukku on suuttumusta, joka puhkeaa yht'äkkiä. ; Viha : Viha on pitkäkestoista suuttumusta. ; Vihamielisyys : Vihamielisyys on suuttumusta, joka odottaa tilaisuutta kostaa. ; Katkeruus : Katkeruus on suuttumusta, joka on syvällä sydämessä ja sielussa. ; Puute : Puute on halua, joka ei tyydyty koskaan. ; Kaipaus : Kaipaus on halua, joka suuntautuu johonkin joka ei ole läsnä. === Nautinto === ; Pahantahtoisuus : Pahantahtoisuus tai vahingonilo on nautintoa, joka on seurausta lähimmäisen epäonnesta, josta ei ole hyötyä itselle. ; Mielihyvä : Mielihyvä on nautintoa, joka viehättää sielua. ; Pöyhkeily : Pöyhkeily tai ylpeily on nautintoa, joka osoitetaan ulkoisessa käytöksessä. == Lähteet == * === Viitteet === == Aiheesta muualla == * Garrett, Jan: The Passions according to the Classical Stoa * Garrett, Jan: Values in Classical Stoicism * Kelly, Dave (toim.): The Primary Passions Luokka:Stoalaisuus Luokka:Tunteet